Greqi: Pritet me ankth votimi i paketës së masave të reja nga parlamenti
Besimtarët grekë u lutën për shpëtimin e vendit të tyre në meshën e së dielës
Parlamenti grek voton sot për masat e mëtejshme të rrepta financiare që ka kërkuar Bashkimi Evropian në këmbim të huasë së re të shpëtimit. Kabineti qeveritar grek e miratoi projekt-paketën të premten në mbrëmje. Nëse miratohet nga parlamenti, paketa do të autorizojë kryeministrin Lukas Papadhimos që të bëjë shkurtime të mëtejshme në buxhet në mënyrë që të sigurojë marrjen e huasë 172 miliardë dollarëshe. Ndërkohë banorët I presin me ankth këto masa të reja. Besimtarët grekë u lutën për shpëtimin e vendit të tyre të dielën ndërkohë që parlamenti përgatitej për votimin nëse do të pranojnë apo jo shkurtimet e theksuara ekonomike të kërkuara nga Bashkimi Evropian. Kisha e Metamorfozës, pranë Akropolit, ishte mbushur me besimtarë të shqetësuar mbi të ardhmen e vendit të tyre. Mesha e së dielës, sipas riteve të kishës ortodokse greke, nuk bëri aq shumë për të ngritur moralin e disa prej besimtarëve që po largoheshin nga sherbimet. Një qytetar grek thotë: Në një fjalim televiziv të shtunën, kryeministri Lucas Papadhimas i mbrojti masat shtrenguese, të cilat do t’i mundësojnë vendit marrjen e huasë tejet të nevojshme prej mbi 171 miliard dollarë dhe ta shpëtojnë nga falimentimi. Ndërkohë, policia kishte përforcuar kordonët përqark ndërtesave qeveritare në kryeqytetit grek. Demostratat e mëparshme kanë qënë të dhunshme ndërkohë që shumë grekë të zemëruar nga planet për shkurtimin e vendeve të punës dhe reduktimin e pagave për ta shpëtuar vendin nga falimentimi u përleshën me policinë dhe bënë thirrje për dorëheqjen e qeverisë. Dyqanet ishin të mbyllura gjithë ditën, por shumë prej tyre kishin mbyllur edhe dyert e hekurta si masë sigurie nga trazirat.